ROMANIA
JUDETUL NEAMT
COMUNA ION CREANGA
PRIMAR


PROIECT DE HOTARARE
Nr . 33 din 26.05.2026  
privind aprobarea unei documentații de atribuire și acordarea unui mandat special 

          Analizând temeiurile  juridice :
-art. 8 alin. (3) lit. d) și d1), art. 10 alin. (4) și (5), art. 22 alin. (3), respectiv prevederile art. 30 alin. (5) din Legea serviciilor comunitare de utilități publice nr. 51/2006, republicată, cu modificările și completările ulterioare,
-art. 6 alin. (1) lit. h) și alin. (3) și ale art. 12 alin (2) și (3) din Legea serviciului de salubrizare a localităților nr. 101/2006, republicată, cu modificările și completările ulterioare,
        Ținând  cont  de prevederile  :
-Statutul Asociației de Dezvoltare Intercomunitară „ECONEAMȚ” ,
- Acordul de parteneriat în vederea realizării proiectului „Sistem de Management Integrat al Deșeurilor în Județul Neamț” aprobat prin Hotărârea Adunării Generale a A.D.I. „ECONEAMȚ” nr. 9/09.12.2015;
   Luând  act  de :
-Anuntul  prin care se  aduce la  cunoștință și se supune dezbaterii publice proiectul de hotărâre, ,inregistrat  la  nr. 5607 din 26.05.2026, 
  - Adresa ADI ,,ECONEAMT” nr. 823 din 26.05.02.2026  inregistrata  sub  nr. 5603 din 26.05.2026  la  Primaria  Ion Creanga ;
-    Referatul de  aprobare inregistrat  la  nr. 5605 din 26.05.2026 , întocmit  de primarul comunei ; 
-    Raportul compartimentului  de  specialitate inregistrat  la  nr. 5606 din 26.05.2026;
-   Avizul pentru  legalitate,intocmit de  secretarul general  al  UAT , 
-   Avizele Comisiilor de specialitate ale Consiliului Local Ion Creangă;
         In temeiul  dispozitiilor art. 5 lit „k”, art. 129 alin.(2) lit „b”, alin.(7) lit. „n” , art. 139 alin.(1) , art. 140 alin.(1)  , precum si ale  art. 196 alin.(1)  lit. „a”din  Codul  administrativ  aprobat   prin Ordonanta  de  Urgenta  a  Guvernului  nr.  57 din 03.07.2019, cu  modificarile  si  completarile  ulterioare  :
          Primarul   comunei Ion Creanga, judetul  Neamt , 

PROPUNE   :

   Art. 1.Se aprobă Studiul de oportunitate și fundamentare aferent „Contractului de delegare prin concesiune a gestiunii unor activități componente ale serviciului de salubrizare a unităților administrativ-teritoriale membre ale Asociației de Dezvoltare Intercomunitară „ECONEAMȚ” din Zona 2, Județul Neamț”, conform Anexei nr. 1 care face parte integrantă din prezenta hotărâre.
  Art. 2.Se aprobă gestiunea delegată ca modalitate de gestiune a unor activități componente ale serviciului de salubrizare din Zona 2, județul Neamț, în baza Studiul de oportunitate și fundamentare aprobat potrivit art. 1.
[bookmark: _Hlk214883545][bookmark: _Hlk83220460]  Art. 3.Se aprobă documentația de atribuire aferentă „Contractului de delegare prin concesiune a gestiunii unor activități componente ale serviciului de salubrizare a unităților administrativ-teritoriale membre ale Asociației de Dezvoltare Intercomunitară „ECONEAMȚ” din Zona 2, Judetul Neamț”, conform Anexei nr. 2 care face parte integrantă din prezenta hotărâre.
  Art. 4.Se acordă un mandat special reprezentantului comunei Ion Creangă în cadrul Adunării Generale a Asociației de Dezvoltare Intercomunitară „ECONEAMȚ”, să voteze, în numele comunei Ion Creangă, pentru aprobarea documentației de atribuire în forma aprobată potrivit Anexei nr. 1 și Anexei nr. 2 la prezenta
 Art. 5.Se mandatează Asociația de Dezvoltare Intercomunitară „ECONEAMȚ” să exercite, pe seama și în numele comunei Ion Creangă , dreptul de a delega gestiunea serviciilor de utilități publice prevăzute la art. 2, respectiv, în calitate de autoritate contractantă, să deruleze procedura de atribuire și să încheie Contractul de delegare prin concesiune a gestiunii unor activități componente ale serviciului de salubrizare a unităților administrativ-teritoriale membre ale Asociației de Dezvoltare Intercomunitară „ECONEAMȚ” din Zona 2, Judetul Neamț, cu respectarea prevederilor Statutului Asociației și a procedurilor de licitație publică prevăzute de lege.
Art. 6.Secretarul general al UAT-Comuna Ion Creanga  va asigura comunicarea prezentei  autorităților, institutiilor  și persoanelor interesate.
INIȚIATOR
Primar 
 Dumitru – Dorin TABACARIU 


ROMÂNIA
JUDEȚUL NEAMȚ
COMUNA ION  CREANGĂ
Nr. 5605 din 26.05.2026 2026

REFERAT DE APROBARE
privind aprobarea unei documentații de atribuire și
acordarea unui mandat special 
 

UAT  Comuna Ion Creangă împreună cu celelalte 83 unități administrativ-teritoriale municipale, orășenești și comunale au constituit Asociația de Dezvoltare Intercomunitară „ECONEAMȚ”. Scopul asociației este înființarea, organizarea, reglementarea, exploatarea, monitorizarea și gestionarea în comun a serviciului de colectare, transport, tratare și depozitare a deșeurilor municipale nepericuloase de pe raza unităților administrative membre, în cadrul proiectului cu finanțare europeană Sistem de Management Integrat al Deșeurilor în Județul Neamț, pe baza unor contracte de delegare, atribuite conform procedurilor legale în materia achizițiilor publice în vigoare.
În conformitate cu Acordul de Parteneriat încheiat în vederea realizării proiectului "Sistem de Management Integrat al Deșeurilor în Județul Neamț”, Județul Neamț, prin Consiliul Județean, respectiv Unitatea de Implementare a Proiectului a organizat procedura de atribuire pentru contractul de delegare a gestiunii privind activitatea de operare a depozitului conform de la Girov; de asemenea,  Asociația de Dezvoltare Intercomunitară „ECONEAMȚ”, cu sprijinul Unității de Implementare a Proiectului din Consiliul Județean Neamț, va iniția și va derula în numele Județului Neamț precum și a unităților administrativ-teritoriale asociate din zonele 1, 2, 3 și 4 ale Județului Neamț, câte o procedură de atribuire pentru delegarea activităților componente ale serviciului de salubrizare, respectiv colectarea, transportul și operarea instalațiilor de gestionare a deșeurilor, atât a celor realizate prin POS Mediu, cât și a celor realizate prin PHARE-CES și ISPA.
Prin solicitarea nr. 823/26.05.2026 a A.D.I. „ECONEAMȚ”, Asociația a transmis spre aprobarea Consiliului local documentația aferentă contractului, respectiv stabilirea modalității de gestiune a serviciilor și acordarea unui mandat special reprezentantului UAT pentru aprobarea documentației în Adunarea Generală a Asociației.
Zona 2 este reprezentată de următoarele localități: municipiul Roman și comunele Bahna, Bîra, Boghicea, Botești, Bozieni, Cordun, Doljești, Dulcești, Gherăești, Gâdinți, Horia, Icușești, Ion Creangă, Moldoveni, Oniceni, Pâncești, Poienari, Sagna, Săbăoani, Secuieni, Stănița, Tămășeni, Trifești, Valea Ursului, Văleni, la care se adaugă Județul Neamț în calitate de proprietar al instalațiilor de sortare și transfer a deșeurilor din Zona 2.
Alegerea modalității de gestiune a serviciilor de salubrizare, se realizează în conformitate cu legislația specifică în vigoare, respectiv Legea serviciilor comunitare de utilități publice nr. 51/2006 republicată, cu modificările și completările ulterioare, de către autoritățile administrativ teritoriale.
Delegarea gestiunii serviciului public de salubrizare pe diferitele sale activități, se poate realiza pentru toate sau numai pentru o parte dintre activitățile componente ale serviciului, în baza unei analize tehnico-economice și de eficiență a costurilor de operare, concretizată printr-un  studiu de oportunitate și fundamentare a deciziei privind opțiunea aleasă privind serviciile publice de salubrizare. Activitățile specifice serviciului de salubrizare se organizează și se desfășoară pe baza unui caiet de sarcini și a unui contract de delegare, documente de referință din cadrul  documentației de atribuire, aprobate prin hotărârea organelor deliberative ale unităților administrativ-teritoriale și/sau ale asociației de dezvoltare intercomunitară, în baza mandatului special acordat de legislativul local.
În caietul de sarcini sunt prezentate condițiile de desfășurare a activităților colectarea, transportul și operarea instalațiilor de gestionare a deșeurilor, componente ale serviciului de salubrizare, fiind stabilite nivelurile de calitate și condițiile tehnice necesare funcționării acestor activități specifice, în condiții de eficiență și siguranță și se constituie ca ansamblul cerințelor tehnice de bază. Totodată, contractul de delegare prin concesiune a gestiunii unor activități componente ale serviciului de salubrizare, reglementează termenii și condițiile contractuale,  raporturile  juridice dintre delegatar și delegat precum și rolul Asociației de Dezvoltare Intercomunitară „ECONEAMȚ” privind monitorizarea serviciilor delegate și exercitarea atribuțiilor delegatarului în cadrul contractului de gestiune. Informațiile cuprinse în caietul de sarcini cât și în contractul de delegare, au scopul  de a-i sprijini pe ofertanți în pregătirea și depunerea ofertelor, ele făcând parte din documentația de atribuire a contractului de delegare prin concesiune a gestiunii activităților componente ale serviciului public de salubrizare respectiv colectarea, transportul și operarea instalațiilor de gestionare a deșeurilor, al unităților administrativ-teritoriale membre ale Asociației de Dezvoltare Intercomunitare „ECONEAMȚ” din zona denumită generic Zona 2, Județul Neamț.
Prin prezentul proiect de hotărâre supun aprobării  următoarele:
1. Aprobarea Studiului de oportunitate și fundamentare aferent Contractului de delegare prin concesiune a gestiunii unor activități componente ale serviciului de salubrizare a unităților administrativ-teritoriale membre ale Asociației de Dezvoltare Intercomunitară „ECONEAMȚ” din Zona 2, Județul Neamț.
2. Stabilirea modalității de gestiune a activităților componente ale serviciului de salubrizare. În conformitate cu prevederile Studiului de oportunitate și fundamentare, modalitatea de gestiune propusă este gestiunea delegată.
3. Aprobarea documentațiilor de atribuire aferente aferentă Contractului de delegare prin concesiune a gestiunii unor activități componente ale serviciului de salubrizare a unităților administrativ-teritoriale membre ale Asociației de Dezvoltare Intercomunitară „ECONEAMȚ” din Zona 2, Județul Neamț, care include următoarele secțiuni:
a. Strategia de contractare
b. Contract de delegare
c. Caiet de sarcini
d. Formulare
e. Regulamentul serviciului public de salubrizare a localităților din județul Neamț.
4. Acordarea unui mandat special reprezentantului  comunei  Ion Creangă în cadrul Adunării Generale a Asociației de Dezvoltare Intercomunitară „ECONEAMȚ”, să voteze, în numele  comunei Ion Creangă, pentru aprobarea documentației de atribuire în forma aprobată, în conformitate cu prevederile art. 10 alin. (5) din Legea nr. 51/2006 a serviciilor comunitare de utilități publice.
5. Mandatarea Asociației de Dezvoltare Intercomunitară „ECONEAMȚ” să exercite, pe seama și în numele  comunei Ion Creangă , dreptul de a delega gestiunea serviciilor de utilități publice, respectiv, în calitate de autoritate contractantă, să deruleze procedura de atribuire și să încheie Contractul de delegare prin concesiune a gestiunii unor activități componente ale serviciului de salubrizare a unităților administrativ-teritoriale membre ale Asociației de Dezvoltare Intercomunitară „ECONEAMȚ” din Zona 2, Județul Neamț, cu respectarea prevederilor Statutului Asociației și a procedurilor de licitație publică prevăzute de lege.
Având în vedere cele de mai sus, am inițiat prezentul proiect de hotărâre privind aprobarea unei documentații de atribuire și acordarea unui mandat special  pe care îl supun analizei și aprobării plenului  Consiliului Local Ion Creangă
PRIMAR,
 Dumitru- Dorin TABACARIU 
                                                   

ROMÂNIA
JUDEȚUL NEAMȚ
COMUNA  ION CREANGĂ
Nr. 5606 din 26.05.2026

RAPORT DE SPECIALITATE
privind aprobarea unei documentații de atribuire și
acordarea unui mandat special 



Văzând Referatul de aprobare nr. 5605/26.05.2026 al domnului primar  Dorin Tacabaciu  privind aprobarea unei documentații de atribuire și acordarea unui mandat special facem următoarele precizări:
Delegarea gestiunii serviciului public de salubrizare pe diferitele sale activități, reprezintă o componentă esențială a implementării unui sistem de management integrat al deșeurilor (S.M.I.D.), urmărind diminuarea impactului asupra mediului și a riscurilor asupra sănătății umane și conformarea cu legislația Uniunii Europene și din România.
Pregătirea procedurii pentru atribuirea unui contract de delegare a unor activități componente ale serviciului de salubrizare a localității presupune elaborarea unui studiu de oportunitate, document necesar și totodată obligatoriu în temeiul căruia se stabilește modalitatea de gestiune a serviciilor de salubrizare. 
În acest sens, conform prevederilor art. 29 alin. (2) din Legea serviciilor comunitare de utilități publice nr. 51/2006 republicată, cu modificările și completările ulterioare, "delegarea gestiunii serviciilor de utilități publice, respectiv operarea, administrarea și exploatarea sistemelor de utilități publice aferente, se poate face pentru toate sau numai pentru o parte dintre activitățile componente ale serviciilor, pe baza unor analize tehnico-economice și de eficiență a costurilor de operare, concretizate într-un studiu de oportunitate."
Conform prevederilor art. 12 alin. (1) din Legea serviciului de salubrizare a localităților nr. 101/2006 republicată, gestiunea serviciului de salubrizare se realizează prin "gestiune directă" sau "gestiune delegată".
Potrivit concluziilor Studiului de oportunitate și fundamentare aferent Contractului de delegare prin concesiune a gestiunii unor activități componente ale serviciului de salubrizare a unităților administrativ-teritoriale membre ale Asociației de Dezvoltare Intercomunitară „ECONEAMȚ” din Zona 2, Județul Neamț supus aprobării, a rezultat necesitatea delegării prin concesiune a gestiunii unor activități componente ale serviciului de salubrizare al unităților administrativ-teritoriale din  Zona 2, Județul Neamț, respectiv a activităților de colectare, transport și operare a instalațiilor de gestionare a deșeurilor din această zonă, care este  pe deplin realizabilă.
În conformitate cu prevederile art. 22 alin. (3) și (4) și art. 30 alin. (1) din Legea serviciilor comunitare de utilități publice nr. 51/2006 republicată, cu modificările și completările ulterioare, modalitatea de gestiune a serviciilor de utilități publice se stabilește se stabilește prin "hotărâri" ale autorităților deliberative ale unităților administrativ teritoriale, respectiv organizarea și desfășurarea procedurilor de atribuire a contractului de delegare a gestiunii pentru serviciile de utilități publice se fac în baza unei documentații de atribuire elaborate de delegatar, după caz, în conformitate cu dispozițiile Legii nr. 98/2016, Legii nr. 99/2016 și Legii nr. 100/2016. 
A.D.I. „ECONEAMȚ”, în temeiul mandatului primit prin Statutul Asociației a elaborat și a transmis spre aprobare documentația de atribuire pentru contractul de delegare prin concesiune a gestiunii unor activități componente ale serviciului de salubrizare a unităților administrativ-teritoriale din  Zona 2, Județul Neamț, documentație care cuprinde Studiului de oportunitate și fundamentare, respectiv următoarele:
· Strategia de contractare
· Contract de delegare
· Caiet de sarcini
· Formulare
· Regulamentul serviciului public de salubrizare a localităților din județul Neamț,
pentru fiecare din cele două loturi ale procedurii de achiziție publică.
Potrivit prevederilor art. 8 alin. (3) lit. d) și d^1), art. 10, alin. (4) și (5) și art. 22 alin. (3) din Legea serviciilor comunitare de utilități publice nr. 51/2006 republicată, cu modificările și completările ulterioare, respectiv prevederilor art. 6 alin. (1) lit. h) și alin. (3) și ale art. 12 alin (2) și (3) din Legea nr. 101/2006 a serviciului de salubrizare a localităților republicată, cu modificările și completările ulterioare, autoritățile deliberative ale unităților administrativ teritoriale au competențe exclusive în ceea ce privește înființarea, organizarea, gestionarea și coordonarea serviciului de salubrizare a localităților. Aceste competențe pot fi delegate asociațiilor de dezvoltare intercomunitară, cu excepția alegerii modalității de gestiune a serviciilor de utilități publice și darea în administrare sau, după caz, punerea la dispoziție a sistemelor de utilități publice destinate furnizării/prestării acestora.
Astfel, potrivit prevederilor legale menționate mai sus precum și potrivit prevederilor art. 8 alin. (2) din Acordul de parteneriat în vederea realizării proiectului „Sistem de Management Integrat al Deșeurilor în Județul Neamț” aprobat prin Hotărârea Adunării Generale a A.D.I. „ECONEAMȚ nr. 1/11.11.2015 în Zona 2, următoarele aspecte sunt avute în vedere în proiectul de hotărâre propus spre aprobare: 
· aprobarea documentației de atribuire, inclusiv a Studiului de oportunitate și fundamentare, de către legislativul local; 
· stabilirea modalității de gestiune a serviciilor de salubrizare; conform celor asumate de unitățile administrativ-teritoriale de pe raza județului Neamț prin Acordul de parteneriat încheiat în vederea realizării proiectului „Sistem de Management Integrat al Deșeurilor în Județul Neamț”: gestiunea delegată;
· mandatarea specială a reprezentantului UAT în vederea aprobării documentației de atribuire în adunarea generală a Asociației, respectiv mandatarea Asociației în vederea exercitării dreptului de a delega gestiunea serviciilor de salubrizare și de a acționa în calitate de autoritate contractantă pentru derularea procedurii de atribuire și încheierea Contractului de delegare prin concesiune a gestiunii unor activități componente ale serviciului de salubrizare a unităților administrativ-teritoriale membre ale Asociației de Dezvoltare Intercomunitară „ECONEAMȚ” din Zona 2, Județul Neamț, cu respectarea mandatului Statutului Asociației și a legislației incidente în materia achizițiilor publice.
În conformitate cu  prevederile art. 16 alin. (1) și (3) lit. g) – i) din Statutul Asociației de Dezvoltare Intercomunitară „ECONEAMȚ”, Adunarea Generală a Asociației exercită următoarele atribuții cu privire la mandatului acordat de asociați:
ART. 16
(1) Adunarea generală a Asociației îndeplinește ... atribuțiile speciale prevăzute de prezentul statut în exercitarea competențelor privind Serviciul, potrivit mandatului încredințat Asociației de către membrii săi. 
(3) Atribuțiile adunării generale a Asociației cu privire la exercitarea mandatului acordat acesteia de asociați potrivit art. 5 alin. (2) sunt:
g) aprobarea caietului de sarcini și a regulamentului Serviciului, consolidat și armonizat pentru întreaga arie a Serviciului, elaborate și prezentate de consiliul director potrivit art. 23 alin. (3) lit. b);
h) elaborarea și aprobarea studiului de oportunitate și a documentației de atribuire, inclusiv proiectul contractului de delegare a gestiunii ce urmează a fi atribuit și anexele obligatorii la acesta;
i) exercitarea dreptului de a delega gestiunea serviciilor de utilități publice, inclusiv organizarea, desfășurarea procedurilor de atribuire și încheierea contractului de delegare a gestiunii pentru serviciile de utilități publice transferate în responsabilitatea asociației...
Astfel, procedura de atribuire și regimul juridic al contractului de delegare a gestiunii serviciului de salubrizare sunt cele stabilite de autoritățile administrației publice locale, membre în cadrul Asociației de Dezvoltare Intercomunitară „ECONEAMȚ”, prin Acordul de Parteneriat, conform prevederilor Legii serviciilor comunitare de utilități publice nr. 51/2006 republicată, cu modificările și completările ulterioare și ale legislației din domeniul achizițiilor publice aplicabilă, respectiv Legea nr. 100/2016 privind achizițiile publice.   
De asemenea, conform dispozițiilor art. 129, alin. (7) lit. n) din Ordonanța de Urgență nr. 57/2019 privind Codul administrativ, în exercitarea atribuțiilor privind gestionarea serviciilor publice din subordine, consiliul local asigură potrivit competențelor sale și în condițiile legii, cadrul necesar pentru furnizarea serviciilor comunitare de utilitate publică de interes local.
Având în vedere aspectele prezentate și dispozițiile legale invocate, apreciem că proiectul de hotărâre îndeplinește condițiile pentru a fi supus dezbaterii și aprobării plenului consiliului județean/local. 
Consilier
Mariana TRIȘCĂU
   














































AVIZ 

privind avizul de legalitate  la proiectul de hotărâre privind aprobarea unei documentații de atribuire și  acordarea unui mandat special 


   În conformitate cu prevederile art.243 alin.(1) lit.”a” din O.U.G nr.57/ 2019 privind  Codul  administrativ , înaintez consiliului local prezentul aviz. 
  Analizând proiectul de hotărâre inițiat de primarul comunei  Ion Creanga , am constatat că sunt îndeplinite condiţiile de fond și de formă ale proiectului de hotărâre : 
· S-au respectat normele de tehnică legislativă pentru elaborarea proiectului de hotărâre, respectiv prevederile Legii nr.24/2000, republicată, cu modificările şi completările ulterioare ; 
· Este iniţiat de dl. primar, conf.art. 136  alin.(1)   din O.U.G nr.57/ 2019 privind  Codul  administrativ ,

      Este elaborat conform : art. 5 lit „k”, art. 129 alin.(2) lit „b”, alin.(7) lit. „n” , art. 139 alin.(1) , art. 140 alin.(1)  , precum si ale  art. 196 alin.(1)  lit. „a”din  Codul  administrativ  aprobat   prin Ordonanta  de  Urgenta  a  Guvernului  nr.  57 din 03.07.2019, cu  modificarile  si  completarile  ulterioare  :

    Tinând cont  ca proiectul de  hotărâre, este  insotit  de referatul de  aprobare  al  primarului  comunei  si de raportul  compartimentului  de  specialitate , consider că sunt îndeplinite condiţiile şi avizez favorabil  proiectul de hotărâre privind aprobarea unei documentații de atribuire și  acordarea unui mandat special 


Ion Creanga , la data de  26.05.2026 
 SECRETAR  GENERAL U.A.T.
Mihaela   Niță  





